b'\n_START_ARTICLE_\nMedicinska fakulteta v Mariboru\n_START_PARAGRAPH_\nMedicinska fakulteta (kratica: MF), s sede\xc5\xbeem v Mariboru, je fakulteta, ki je \xc4\x8dlanica Univerze v Mariboru._NEWLINE_Ustanovljena je bila leta 2003. Prva generacija \xc5\xa1tudentov se je vpisala v akademskem letu 2004/2005._NEWLINE_Trenutni dekan je red. prof. dr. Ivan Krajnc, dr. med.\n_START_SECTION_\nNova zgradba\n_START_PARAGRAPH_\nPedago\xc5\xa1ki proces poteka na ve\xc4\x8d lokacijah v Mariboru. To so stavba medicinske fakultete na Taborski 8, Laboratorijski center Magdalena na Magdalenskem trgu in In\xc5\xa1titut za anatomijo v sklopu UKC Maribor. Klini\xc4\x8dne vaje potekajo v  UKC Maribor, v drugih bolni\xc5\xa1nicah in zdravstvenih domovih po vsej Sloveniji._NEWLINE_8. junija 2011 so Univerza v Mariboru ter podjetji Begrad in Granit podpisali pogodbo o izvedbi gradbeno-obrtni\xc5\xa1kih in in\xc5\xa1talacijskih del. 21. junija istega leta sta predsednik Republike Slovenije Danilo T\xc3\xbcrk in dekan fakultete Krajnc polo\xc5\xbeila temeljni kamen za novo zgradbo. V novo stavbo so se \xc5\xa1tudentje preselili v \xc5\xa1olskem letu 2013/2014.'